**บันทึกรายงานการประชุมสภาเทศบาลตำบลสำราญ**

**สมัยสามัญ สมัยที่ ๓ ครั้งที่ ๑ ประจำปี พ.ศ. ๒๕๖๔**

**ในวันที่ ๒๗ กันยายน ๒๕๖๔ เวลา ๐๙.๐๐ น. เป็นต้นไป**

**ณ ห้องประชุมสภาเทศบาลตำบลสำราญ (ชั้น ๒)**

**------------------------------------------**

**ผู้มาประชุม**

1. นายสุรศักดิ์ สิทธิรัตน์ ณ นครพนม ประธานสภาเทศบาลตำบลสำราญ
2. นายสมเดช คำหอม รองประธานสภาเทศบาลตำบลสำราญ
3. นายวราวิทย์ บริหาร เลขานุการสภาเทศบาลตำบลสำราญ
4. นายชัยชนะ ศรีวิเศษ สมาชิกสภาเทศบาลตำบลสำราญ
5. นายทักษ์ นันทภักดิ์ สมาชิกสภาเทศบาลตำบลสำราญ
6. นายธีระศักดิ์ ยาวะโนภาส สมาชิกสภาเทศบาลตำบลสำราญ
7. นายประมูล จำปารัตน์ สมาชิกสภาเทศบาลตำบลสำราญ
8. นางสาวภัทราภรณ์ สำโรง สมาชิกสภาเทศบาลตำบลสำราญ
9. นายวรสันต์ ไชยวิเศษ สมาชิกสภาเทศบาลตำบลสำราญ
10. นางสาวศิริมงคล แทบท้าว สมาชิกสภาเทศบาลตำบลสำราญ
11. นายสมศักดิ์ กุมภาศรี สมาชิกสภาเทศบาลตำบลสำราญ
12. นายเอกลักษณ์ ศรีวิเศษ สมาชิกสภาเทศบาลตำบลสำราญ

**ผู้เข้าร่วมประชุม**

1. นายไพโรจน์ โคตรสมบัติ นายกเทศมนตรีตำบลสำราญ
2. นายสมยศ ศรีวิเศษ รองนายกเทศมนตรีตำบลสำราญ
3. นายณัฐนันท์ ไชยวิเศษ รองนายกเทศมนตรีตำบลสำราญ
4. นายเมธัส ศรีวิเศษ เลขานุการนายกเทศมนตรีตำบลสำราญ
5. นางสาวกนกอร พรมชาติ ผู้อำนวยการกองสาธารณสุข และสิ่งแวดล้อม รักษาราชการแทนปลัดเทศบาล
6. นางจุฑามาศ คำอ้อ หัวหน้าสำนักปลัดเทศบาล
7. นางวิริยาภรณ์ นาคผิว ผู้อำนวยการกองคลัง
8. นางสาววนิดา ศรีวิเศษผู้อำนวยการกองการศึกษา
9. นางเสาวลักษณ์ นกทวี นักวิชาการเกษตรชำนาญการ รักษาราชการแทนผู้อำนวยการกองส่งเสริมการเกษตร
10. นายศักดิ์ชาย สุสิลา หัวหน้าฝ่ายแบบแผนและก่อสร้าง รักษาราชการแทนผู้อำนวยการกองช่าง
11. นางศศิพิมพ์ วงษ์ศิลป์ นักจัดการงานทั่วไปชำนาญการ
12. นางรัตนา คำนนท์ นักวิเคราะห์นโยบายและแผนชำนาญการ
13. นางสาวพจนี ศรีวิเศษ ผู้ช่วยเจ้าพนักงานธุรการ

**ผู้เข้าร่วมประชุม ( กำนัน/ผู้ใหญ่บ้าน/ประชาชน)** -ไม่มา

-๒-

**เริ่มประชุม** เวลา ๐๙.๐๐ น.

**ระเบียบวาระที่ ๑** **เรื่อง ประธานแจ้งให้ที่ประชุมทราบ**

-

**ระเบียบวาระที่ ๒** **เรื่อง รับรองรายงานการประชุมครั้งที่ผ่านมา**

**ประธานสภาเทศบาลฯ** ให้สมาชิกทุกท่านได้ตรวจดูเอกสารรายงานการประชุมครั้งที่ผ่านมานะครับ

ตามที่แจกให้ มีสมาชิกท่านใดเห็นควรแก้ไขเพิ่มอะไรอีกหรือไม่ครับ ถ้าไม่มีผมจะขอมติที่ประชุมในการรับรองรายงานการประชุมสมัยสามัญ สมัยที่ ๒ ครั้งที่ ๓ ประจำปี พ.ศ. ๒๕๖๔ เมื่อวันที่ ๓๐ สิงหาคม ๒๕๖๔

**มติที่ประชุม เห็นชอบ ๑๒ เสียง**

 **ไม่เห็นชอบ - เสียง**

 **งดออกเสียง - เสียง**

**ระเบียบวาระที่ ๓ กระทู้ถาม**

 **-**

**ระเบียบวาระที่ ๔ เรื่องที่คณะกรรมการท้องถิ่นตั้งขึ้นพิจารณาเสร็จแล้ว**

 **-**

**ระเบียบวาระที่ ๕ เรื่อง เสนอเพื่อพิจารณา**

**ประธานสภาเทศบาลฯ** **๕.๑ เรื่อง พิจาณาให้ความเห็นชอบขออนุมัติโอนเงินงบประมาณรายจ่ายประจำปีงบประมาณ พ.ศ. ๒๕๖๔ (กองช่าง)**

 เชิญ หัวหน้าฝ่ายแบบแผนและก่อสร้าง รักษาราชการแทนผู้อำนวยการกองช่าง ได้ชี้แจงรายละเอียดเกี่ยวกับการขออนุมัติโอนเงินงบประมาณรายจ่ายประจำปีงบประมาณ พ.ศ. ๒๕๖๔ ในครั้งนี้

**หัวหน้าฝ่ายแบบแผนฯ** ตามที่สำนักงานเทศบาลตำบลสำราญ ได้ตั้งเทศบัญญัติเทศบาลตำบลสำราญ เรื่องงบประมาณรายจ่าย ประจำปีงบประมาณ พ.ศ. ๒๕๖๔ โดยได้รับอนุมัติและประกาศใช้บังคับ แล้วนั้น

**ข้อเท็จจริง**

 กองช่าง เทศบาลตำบลสำราญมีความจำเป็นต้องขออนุมัติโอนเงินงบประมาณเพื่อแก้ไขความเดือดร้อนของประชาชน โดยขออนุมัติงบประมาณเพื่อตั้งจ่ายเป็นรายการใหม่ในกองช่าง แผนงานเคหะและชุมชน งานเคหะและชุมชน ดังรายการต่อไปนี้

 **กองช่าง โอนเพิ่ม เป็นเงิน ๖๔๑,๐๐๐.- บาท**

1. แผนงานเคหะและชุมชน งานไฟฟ้าถนน งบลงทุน หมวด ค่าที่ดินและสิ่งก่อสร้าง ประเภทค่

ก่อสร้างสิ่งสาธารณูปโภค โครงการก่อสร้างถนนผิวจราจรลูกรัง บ้านสว่าง หมู่ที่ ๗ สายจากถนนลาดยาง -บ้าน นายเลิส สิทธิสุข โดยถมดินกว้างเฉลี่ย ๓.๐๐ เมตร ยาว ๖๐๐.๐๐ เมตร สูงเฉลี่ย ๐.๓๐ เมตร หรือรวมพื้นที่ไม่น้อยกว่า ๑,๘๐๐ ตารางเมตร และลงลูกรังผิวจราจร กว้างเฉลี่ย ๓.๐๐ เมตร ยาว ๖๐๐.๐๐ เมตร หนาเฉลี่ย ๐.๑๐ เมตร หรือรวมพื้นที่ไม่น้อยกว่า ๑,๘๐๐ ตารางเมตร (ตามรายละเอียดและแบบแปลน ของทางเทศบาลตำบลสำราญ กำหนด) ตั้งรายการใหม่ ก่อนโอนเพิ่มคงเหลือ ๐.๐๐ บาท โอนมาตั้งจ่ายเพิ่ม ๑๕๐,๐๐๐ บาท  **รวมหลังโอนเพิ่มเป็นเงิน** **๑๕๐,๐๐๐** **บาท**

**-๓-**

1. แผนงานเคหะและชุมชน งานไฟฟ้าถนน งบลงทุน หมวด ค่าที่ดินและสิ่งก่อสร้าง ประเภทค่า

ก่อสร้างสิ่งสาธารณูปโภค โครงการก่อสร้างถนนคอนกรีตเสริมเหล็ก(คสล.) บ้านสำราญ หมู่ที่ ๒ สายจากสถานตรวจสภาพรถ(ตรอ.) – ค่ายลูกเสือพรเพชร (ช่วงที่ ๑) ขนาดกว้าง ๕.๐๐ เมตร ยาว ๑๑๗.๐๐ เมตร หนา ๐.๑๕ เมตร หรือรวมพื้นที่ก่อสร้างฯ ไม่น้อยกว่า ๕๘๕ ตารางเมตร (ช่วงที่ ๒) ขนาดกว้าง ๔.๐๐ เมตร ยาว ๖๒.๐๐ เมตร หนา ๐.๑๕ เมตร หรือรวมพื้นที่ก่อสร้างฯ ไม่น้อยกว่า ๒๔๘ ตารางเมตร ตามรายละเอียดและแบบแปลน ของทางเทศบาลตำบลสำราญ กำหนด) ตั้งรายการใหม่ ก่อนโอนเพิ่มคงเหลือ ๐.๐๐ บาท โอนมาตั้งจ่ายเพิ่ม ๔๙๑,๐๐๐ บาท  **รวมหลังโอนเพิ่มเป็นเงิน** **๔๙๑,๐๐๐** **บาท**

 **กองช่าง โอนลด เป็นเงิน ๖๔๑,๐๐๐.- บาท**

1. แผนงานเคหะและชุมชน งานไฟฟ้าถนน งบลงทุน หมวด ค่าที่ดินและสิ่งก่อสร้าง ประเภทค่า

ก่อสร้างสิ่งสาธารณูปโภค โครงการก่อสร้างถนนคอนกรีตเสริมเหล็ก(คสล.) บ้านเชียงหวาง หมู่ที่ ๙ สายจากบ้านนายเคน ศรีวิเศษ ถึงวัดป่าบ้านเชียงหวาง ขนาดกว้าง ๓.๐๐ เมตร ยาว ๘๗.๐๐ เมตร หนา ๐.๑๕ เมตร หรือรวมพื้นที่ก่อสร้างฯ ไม่น้อยกว่า ๒๖๑ ตารางเมตร(ตามรายละเอียดและแบบแปลน ของทางเทศบาลตำบลสำราญ กำหนด) ก่อนโอนลดคงเหลือ ๑๕๐,๐๐๐ บาท โอนลดจำนวน ๑๕๐,๐๐๐ บาท **หลังโอนลดคงเหลือ ๐.๐๐ บาท**

 **๒.** แผนงานเคหะและชุมชน งานไฟฟ้าถนน งบลงทุน หมวด ค่าที่ดินและสิ่งก่อสร้าง ประเภทค่าก่อสร้างสิ่งสาธารณูปโภค โครงการก่อสร้างถนนผิวจราจรหินคลุก บ้านเชียงหวาง หมู่ที่ ๕ สายจากสะพาน คสล.เข้าบ้านเชียงหวาง ถึงสะพานท่อลอดเหลี่ยม โดยลงหินคลุกผิวจราจร กว้างเฉลี่ย ๓.๐๐ เมตร ยาว ๗๒๐.๐๐ เมตร หนาเฉลี่ย ๐.๐๘ เมตร หรือรวมพื้นที่ก่อสร้างฯ ไม่น้อยกว่า ๒,๑๖๐ ตารางเมตร(ตามรายละเอียดและแบบแปลน ของทางเทศบาลตำบลสำราญ กำหนด) ก่อนโอนลดคงเหลือ ๑๙๖,๐๐๐ บาท

 โอนลดจำนวน ๑๙๖,๐๐๐ บาท **หลังโอนลดคงเหลือ ๐.๐๐ บาท**

1. แผนงานเคหะและชุมชน งานไฟฟ้าถนน งบลงทุน หมวด ค่าที่ดินและสิ่งก่อสร้าง ประเภทค่า

ก่อสร้างสิ่งสาธารณูปโภค โครงการก่อสร้างถนนคอนกรีตเสริมเหล็ก(คสล.) บ้านเชียงหวาง หมู่ที่ ๕ สายจากถนนแจ้งสนิท ถึงบ้านเชียงหวาง หมู่ที่ ๕ (ช่วงที่ ๑) ขนาดกว้าง ๗.๐๐ เมตร ยาว ๒๙.๐๐ เมตร หนา ๐.๑๕ เมตร หรือรวมพื้นที่ก่อสร้างฯ ไม่น้อยกว่า ๒๐๓ ตารางเมตร (ช่วงที่ ๒) ขนาดกว้าง ๗.๐๐ เมตร ยาว ๓๐.๐๐ เมตร หนา ๐.๑๕ เมตร หรือรวมพื้นที่ก่อสร้างฯ ไม่น้อยกว่า ๒๑๐ ตารางเมตร(ตามรายละเอียดและแบบแปลน ของทางเทศบาลตำบลสำราญ กำหนด) ก่อนโอนลดคงเหลือ ๒๙๕,๐๐๐ บาท โอนลดจำนวน **๒๙๕,**๐๐๐ บาท **หลังโอนลดคงเหลือ ๐.๐๐ บาท**

**ข้อระเบียบ**

 ระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น

 พ.ศ. ๒๕๖๓ หมวด ๔ ข้อ ๒๗ การโอนเงินงบประมาณรายจ่ายในหมวดค่าที่ดินและสิ่งก่อสร้างที่ทำให้ลักษณะปริมาณคุณภาพเปลี่ยนหรือโอนไปตั้งจ่ายเป็นรายการใหม่ให้เป็นอำนาจอนุมัติของสภาท้องถิ่น

รายละเอียดให้ดูตามเอกสารที่แจกให้นะครับ

**ประธานสภาเทศบาลฯ** มีสมาชิกสภาเทศบาลท่านใดมีข้อสงสัยหรือไม่ ถ้าไม่มีผมจะขอมติที่ประชุม **เรื่อง พิจาณาให้ความเห็นชอบขออนุมัติโอนเงินงบประมาณรายจ่ายประจำปีงบประมาณ พ.ศ. ๒๕๖๔**

**มติที่ประชุม เห็นชอบ ๑๒ เสียง**

 **ไม่เห็นชอบ - เสียง**

 **งดออกเสียง - เสียง**

-๔-

**ประธานสภาเทศบาลฯ** **๕.๒ เรื่อง พิจารณาให้ความเห็นชอบขออนุมัติกันเงินและขอขยายระยะเวลากันเงิน (กองช่าง)**

 เชิญ หัวหน้าฝ่ายแบบแผนและก่อสร้าง รักษาราชการแทนผู้อำนวยการกองช่าง ได้ชี้แจงรายละเอียดเกี่ยวกับการขออนุมัติกันเงินและขอขยายระยะเวลากันเงิน

**หน.ฝ่ายแบบแผนและก่อสร้าง** ตามเทศบัญญัติเทศบาลตำบลสำราญ เรื่องงบประมาณรายจ่ายประจำปี งบประมาณ พ.ศ. ๒๕๖๔ ได้ประกาศใช้ แล้วเมื่อวันที่ ๓๐ กันยายน พ.ศ. ๒๕๖๓ และมีผลบังคับใช้ตั้งแต่วันที่ ๑ ตุลาคม ๒๕๖๓ เป็นต้นไปนั้น

**ข้อเท็จจริง**

กองช่างได้ดำเนินการจัดหาพัสดุ ตามโครงการดังต่อไปนี้

1. **โครงการก่อสร้างถนนคอนกรีตเสริมเหล็ก (คสล.) บ้านเชียงหวาง หมู่ที่ ๕ สายจากถนนลาดยาง**

**ถึงบ้านนายนุ**

 เพื่อจ่ายเป็นก่อสร้างถนนคอนกรีตเสริมเหล็ก (คสล.) บ้านเชียงหวาง หมู่ที่ ๕ สายจากถนนลาดยางถึงบ้านนายนุ ขนาดกว้าง ๕.๐๐ เมตร ยาว ๒๕.๐๐ เมตร หนา ๐.๑๕ เมตร หรือรวมพื้นที่ก่อสร้างฯไม่น้อยกว่า ๑๒๕ ตารางเมตร ) ตามรายละเอียดและแบบแปลน ทต.สำราญกำหนด) รวมเป็นเงิน ๗๑,๐๐๐ บาท

- เป็นไปตามพระราชบัญญัติเทศบาล พ.ศ. ๒๔๙๖ และที่แก้ไขเพิ่มเติม

- เป็นไปตามแผนพัฒนาท้องถิ่น (พ.ศ.๒๕๖๑-๒๕๖๕) เพิ่มเติม ครั้งที่ ๔ หน้าที่ ๙ ลำดับที่ ๒๔ ปรากฏในแผนงานเคหะและชุมชน งานไฟฟ้าและถนน (กองช่าง)

**๒. โครงการก่อสร้างถนนคอนกรีตเสริมเหล็ก (คสล.) บ้านหนองนางตุ้ม หมู่ที่ ๖**

 เพื่อจ่ายเป็นค่าก่อสร้างถนนคอนกรีตเสริมเหล็ก (คสล.) หมู่ที่ ๖ สายจากถนน คสล. (เดิม) - บ้านหัวคำ หมู่ที่ ๔ ขนาดกว้าง ๓.๐๐ เมตร ยาส ๕๘.๐๐ เมตร หนา ๐.๑๕ เมตร หรือรวมพื้นที่ก่อสร้างไม่น้อยกว่า ๑๗๔ ตารางเมตร (ตามรายละเอียดและแบบแปลน ของ เทศบาลตำบลสำราญ กำหนด) เป็นเงินประมาณ ๑๐๐,๐๐๐.- บาท (หนึ่งแสนบาทถ้วน)

- เป็นไปตามพระราชบัญญัติเทศบาล พ.ศ. ๒๔๙๖ และที่แก้ไขเพิ่มเติม

- เป็นไปตามแผนพัฒนาท้องถิ่น (พ.ศ.๒๕๖๑-๒๕๖๕) เพิ่มเติม ครั้งที่ ๔ หน้าที่ ๙ ลำดับที่ ๒๔ ปรากฏในแผนงานเคหะและชุมชน งานไฟฟ้าและถนน (กองช่าง)

 กองช่าง มีความจำเป็นต้องขออนุมัติกันเงินแบบยังไม่ก่อหนี้ผูกพันต่อสภาเทศบาลตำบลสำราญ ทั้งสองโครงการ (ตามเอกสารที่แนบมาพร้อมนี้)

**ข้อระเบียบกฎหมาย**

ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ. ๒๕๔๗ และที่แก้ไขเพิ่มเติม (ฉบับที่ ๒) พ.ศ. ๒๕๔๘ (ฉบับที่ ๓) พ.ศ. ๒๕๕๘ และ (ฉบับที่ ๔) พ.ศ. ๒๕๖๑ หมวด ๕ การกันเงิน ข้อ ๕๙ ในกรณีที่มีรายจ่ายหมวดค่าครุภัณฑ์ที่ดินและสิ่งก่อสร้าง ยังมิได้ก่อหนี้ผูกพัน แต่มีความจำเป็นต้องใช้เงินนั้นต่อไปอีก ให้องค์กรปกครองส่วนท้องถิ่นรายงานขออนุมัติกันเงินต่อสภาท้องถิ่นได้อีกไม่เกินระยะเวลาหนึ่งปี รายละเอียดตามเอกสารที่แจกให้

-๕-

**ประธานสภาเทศบาลฯ** มีสมาชิกสภาเทศบาลท่านใดมีข้อสงสัยหรือไม่ ถ้าไม่มีผมจะขอมติที่ประชุม **เรื่อง พิจาณาให้ความเห็นชอบขออนุมัติกันเงินและขอขยายระยะเวลากันเงิน**

**มติที่ประชุม เห็นชอบ ๑๒ เสียง**

 **ไม่เห็นชอบ - เสียง**

 **งดออกเสียง - เสียง**

**ประธานสภาเทศบาลฯ** **๕.๓ เรื่อง เสนอเพื่อทราบ**

**ประธานสภาเทศบาลฯ** มีท่านใดมีเรื่องเสนอเพื่อทราบหรือไม่

**นายสมเดช คำหอม รองประธานสภาฯ** ขอขอบคุณคณะผู้บริหารที่ได้เห็นความสำคัญของความเดือดร้อนของประชาชน เขต ๒ หมู่ที่ ๖ บ้านหนองนางตุ้ม ที่ท่านได้วางท่อระบายน้ำจากหมู่บ้านออกถนนแจ้งสนิทเพื่อป้องกันน้ำท่วมขังภายในหมู่บ้าน โดยเฉพาะท่านเลขานุการนายกเทศมนตรีได้เป็นตัวแทนคณะผู้บริหารลงพื้นที่ช่วยแก้ไขปัญหาความเดือดร้อนของประชาชน

**นายสมยศ ศรีวิเศษ รองนายกเทศมนตรีฯ** เรื่องการแก้ไขปัญหาความเดือดร้อนของประชาชนเป็นหน้าที่ของทางคณะผู้บริหารและสมาชิกสภาเทศบาลตำบลสำราญทุกท่านได้ช่วยกันสอดส่องดูแลความเป็นอยู่ของประชาชน ถ้ามีหมู่บ้านไหนที่เดือดร้อนให้แจ้งเข้ามา หรือผ่านทางคณะผู้บริหารเข้ามาได้เลย

**ประธานสภาเทศบาลฯ** มีท่านใดมีข้อเสนอเพิ่มเติมอีกหรือไม่

**นายทักษ์ นันทภักดิ์ สท.เขต ๒** ขอขอบคุณทีมผู้บริหารที่ได้ทำการขุดลอกคลองทำความสะอาดในบ้านเชียงหวาง ทำให้ประชาชนได้รับความสะดวกสบายมากขึ้น แต่ก็ยังเหลืออีกหลายแห่งที่ยังมีน้ำท่วมขังจึงอยากให้ทางคณะผู้บริหารได้ให้ความดูแลในส่วนที่เหลือด้วย

**นายวรสันต์ ไชยวิเศษ สท.เขต ๑** เวลาฝนตกน้ำท่วมถนนช่วงสี่แยกเทคนิคยโสธร ถึงหน้าบริษัทโตโยต้ายโสธร อยากให้เจ้าหน้าที่ของเทศบาลตำบลสำราญ เข้าไปดูแลการจราจรและความปลอดภัยให้ผู้ใช้รถใช้ถนนด้วยเพื่อความปลอดภัยของประชาชนที่สัญจรไปมาในช่วงนั้น

**นายสมเดช คำหอม รองประธานสภาฯ** ขอสอบถามศูนย์พักคอยตำบลสำราญปิดหรือยัง น้ำดื่มที่มีผู้มาบริจาคยังเหลือมั้ย ถ้ายังเหลืออยากให้นำไปบริจาคให้กับโรงพยาบาลส่งเสริมสุขภาพตำบลสว่าง เพื่อบริการให้กับประชาชนที่มาฉีดวัคซีน (โควิด-๑๙)

**ประธานสภาเทศบาลฯ** แจ้งให้ผู้อำนวยการกองสาธารณสุข และสิ่งแวดล้อม ให้นำน้ำดื่มไปดูแลประชาชนที่มาฉีดวัคซีนด้วย

**ผู้อำนวยการกองสาธารณสุข และสิ่งแวดล้อม**  ในส่วนของน้ำดื่มที่มีผู้มาบริจาคให้ศูนย์พักคอยที่เหลือ ทางเทศบาลตำบลสำราญได้นำไปแจกจ่ายให้กับประชาชนที่มาฉีดวัคซีนตามจุดบริการฉีดวัคซีนที่โรงพยาบาลส่งเสริมสุขภาพอำเภอเมืองยโสธร และโรงพยาบาลส่งเสริมสุขภาพตำบลสว่างได้กำหนดฉีด แห่งละ ๓๐๐ ขวด ทุกครั้งที่มีการขอความอนุเคราะห์มายังเทศบาลตำบลสำราญ รวมทั้งสิ้น จำนวน ๑,๕๐๐ บาท

**นายกเทศมนตรีฯ** ผมขอเรียนท่านสมาชิกทุกท่าน ในตอนนี้ศูนย์พักคอยตำบลสำราญยังไม่ได้ปิด แต่ตอนนี้ยังไม่มีกลุ่มเสี่ยงมาจึงได้ปิดทำการไว้ก่อน ถ้ามีกลุ่มเสี่ยงเข้ามาก็พร้อมเปิดทำการได้เลยครับ

**นายสมศักดิ์ กุมภาศรี สท. เขต ๒** ขอสอบถามเกี่ยวกับเงินบริจาคของศูนย์พักคอยตำบลสำราญที่มีผู้ใจบุญมาบริจาคให้ว่ามียอดทั้งหมดเท่าไหร่ มีรายการค่าใช้จ่ายไปเท่าไหร่ ยอดคงเหลือเท่าไหร่ ขอให้ชี้แจงรายละเอียดด้วย

-๖-

**ประธานสภาเทศบาลฯ** เชิญผู้อำนวยการกองสาธารณสุข และสิ่งแวดล้อม รักษาราชการแทนปลัดเทศบาลตำบลสำราญ ได้ชี้แจงรายละเอียดเกี่ยวกับการดำเนินงานของศูนย์พักคอย

**ผู้อำนวยการกองสาธารณสุข และสิ่งแวดล้อม**  เรียนท่านประธานสภาเทศบาล สมาชิกสภาเทศบาลตำบลสำราญ ท่านนายกเทศมนตรี คณะผู้บริหาร หัวหน้าส่วนราชการทุกท่าน ขอชี้แจงรายงานรายรับ-รายจ่ายศูนย์พักคอยตำบลสำราญตามกิจกรรมร่วมรับบริจาค “ธารน้ำใจเพื่อช่วยเหลือผู้ประสบภัยโควิด - 19 ศูนย์พักคอยตำบลสำราญ” ดังนี้

|  |  |  |  |  |  |
| --- | --- | --- | --- | --- | --- |
| **ลำดับที่/ว.ด.ป.** | **รายการ** | **รายรับ****(บาท)** | **รายจ่าย****(บาท)** | **คงเหลือ****(บาท)** | **หมายเหตุ** |
| ๑. | จุดรับบริจาค ณ ศูนย์พักคอย | ๑๘,๘๒๐ | - | ๑๘,๘๒๐ |  |
| ๒. | จุดรับบริจาค ณ สำนักงานเทศบาลตำบลสำราญ | ๑๔,๘๖๐ | - | ๓๓,๖๘๐ |  |
| ๓. | รับบริจาคผ่านบัญชีธนาคารกรุงไทย บริจาค “ธารน้ำใจเพื่อช่วยเหลือผู้ประสบภัยโควิด - 19 ศูนย์พักคอยตำบลสำราญ”   | ๘,๔๐๐ | - | ๔๒,๐๘๐ |  |
| ๔.๑๐ ส.ค.๖๔ | จ้างเหมาช่างปูกระเบื้อง,ปรับปรุงสถานที่ในอาคาร | - | ๙,๐๐๐ | ๓๓,๐๘๐ |  |
| ๕.๒๐ ส.ค.๖๔ | จ้างเหมาปรับปรุงโครงสร้าง สถานที่ ประตูทางเข้ารั้วและแนวกั้นภายในอาคาร | - | ๑๘,๐๐๐ | ๑๕,๐๘๐ |  |
| ๖.๒๑ ส.ค.๖๔ | จ้างเหมารถยนต์ รับ-ส่ง กลุ่มเสี่ยงและผู้ป่วยโควิด-19 (เอกสารแนบ ๑) | - | ๒,๕๐๐ | ๑๒,๕๘๐ |  |
| ๗.๒๗ ก.ย.๖๔ | จ่ายให้กับกลุ่มเสี่ยงที่เข้าพักสถานที่เอกชน ๑ ราย นายณัฐพงศ์ สุวรรณชาติ | - | ๓,๐๐๐ | ๙,๕๘๐ |  |
| ๘. | ค่าน้ำแข็ง | - | ๑,๑๘๐ | ๘,๔๐๐ |  |
|  | **(แปดพันสี่ร้อยบาทถ้วน)** | **รวมเป็นเงินทั้งสิ้น** | **๘,๔๐๐** |  |

**ประธานสภาเทศบาลฯ** มีสมาชิกท่านใดมีข้อสอบถามเพิ่มเติมอีกหรือไม่

**นายวรสันต์ ไชยวิเศษ สท.เขต ๑** แจ้ง ให้ท่านผู้อำนวยการกองสาธารณสุข และสิ่งแวดล้อมทำเป็นรายงานสรุปผลการดำเนินงานรายละเอียด รายรับ-รายจ่ายของศูนย์พักคอยเทศบาลตำบลสำราญแจกให้กับสมาชิกสภาเทศบาลตำบลสำราญได้รับทราบด้วย

**ประธานสภาเทศบาลฯ** เงินและสิ่งของที่มีผู้ใจบุญมาบริจาคให้กับศูนย์พักคอยตำบลสำราญ ขอให้ท่านผู้อำนวยการกองสาธารณสุข และสิ่งแวดล้อมรักษาราชการแทนปลัดเทศบาล ได้พิจารณาใช้จ่ายให้ตรงกับวัตถุประสงค์ของการจัดตั้งศูนย์พักคอย และจัดทำรายละเอียดรายรับ-รายจ่ายของศูนย์พักคอยแจ้งให้สมาชิกสภาเทศบาล และคณะผู้บริหารทราบด้วย

-๗-

**ผู้อำนวยการกองสาธารณสุข และสิ่งแวดล้อม**  รับทราบ

**ประธานสภาเทศบาลฯ** มีสมาชิกท่านใดมีข้อสอบถามเพิ่มเติมอีกหรือไม่

* ไม่มี

**ระเบียบวาระที่ ๖ เรื่อง อื่นๆ**

**ประธานสภาเทศบาลฯ** มีท่านใดมีเรื่องอื่นๆ หรือมีข้อเสนอแนะเพิ่มเติมอีกหรือไม่

* ไม่มี

**ประธานสภาเทศบาลฯ** ผมขอขอบคุณคณะผู้บริหาร ท่านสมาชิกสภาเทศบาล หัวหน้าส่วนราชการ

และเจ้าหน้าที่ทุกท่าน ที่ให้ความร่วมมือเป็นอย่างดีในการประชุมครั้งนี้ ทำให้การประชุมสำเร็จลุล่วงไปด้วยดี

ผมขอขอบคุณอีกครั้งครับ ประชุมสมัยต่อไปคือ จะทำหนังสือแจ้งล่วงหน้าอีกครั้ง ขอปิดประชุม

**เลิกประชุม** เวลา ๑๒.๐๐ น.

(ลงชื่อ) ผู้จดรายงานการประชุมสภาเทศบาลตำบลสำราญ

 (นายวราวิทย์ บริหาร)

 เลขานุการสภาเทศบาลตำบลสำราญ

คณะกรรมการตรวจรายงานการประชุมประจำสภาเทศบาลตำบลสำราญ ได้ตรวจสอบรายงานการประชุมสภาเทศบาลตำบลสำราญครั้งนี้แล้ว เห็นว่าถูกต้อง เมื่อวันที่ ๒๙ สิงหาคม ๒๕๖๔

 (ลงชื่อ) ประธานคณะกรรมการ

 (นายประมูล จำปารัตน์)

 (ลงชื่อ) คณะกรรมการ (ลงชื่อ) คณะกรรมการ

 (นายวรสันต์ ไชยวิเศษ) (นางสาวศิริมงคล แทบท้าว)

รายงานการประชุมสภาเทศบาลตำบลสำราญ สมัยสามัญ สมัยที่ ๓ ครั้งที่ ๑ ประจำปี พ.ศ. ๒๕๖๔ เมื่อวันที่ ๒๗ กันยายน ๒๕๖๔ ครั้งนี้ ได้นำเสนอต่อสภาเทศบาลตำบลสำราญรับรองแล้ว

เมื่อวันที่...........เดือน...........................พ.ศ. ๒๕๖๔

 (ลงชื่อ)

 (นายสุรศักดิ์ สิทธิรัตน์ ณ นครพนม)

 ประธานสภาเทศบาลตำบลสำราญ